керамични плочки за Съюза. Тези запаси могат към момента на прекратяване на срока на действие на мерките да бъдат предоставени за износ за Съюза.
 (178)
 Керамичните плочки определено са продукти, които зависят от настоящите тенденции и модата. Поради това е малко вероятно всички натрупани запаси да бъдат изнесени за Съюза, ако срокът на действие на мерките изтече. Поради значителните обеми натрупани запаси обаче въздействието върху състоянието на промишлеността на Съюза може да бъде значително, дори ако малък процент от тези запаси пристигнат на пазара на Съюза.
 (179)
 Освен това големият свободен капацитет на китайските производители износители засилва вероятността китайските керамични плочки да навлязат на пазара на Съюза. Комисията установи, че китайските производители износители използват подобно или едно и също оборудване като използваното от промишлеността на Съюза и могат да произвеждат плочки, които до голяма степен са със сходно качество и дизайн като тези на производителите от Съюза. От друга страна, след извършване на допълнителна оценка Комисията установи, че липсва информация в подкрепа на твърдението, че керамичните плочки са чувствителни по отношение на цените и че от гледна точка на крайния потребител единственият решаващ фактор би била цената. Не може да се отрече, че цената е поне един от решаващите фактори за потребителите при избора на конкретен продукт, заедно с други фактори като марката и модните тенденции, но като се имат предвид сходствата между керамичните плочки на Съюза и на Китай, Комисията отбелязва, че има вероятност вносът на китайски дъмпингови продукти да предизвика намаляване на цените на Съюза и да доведе до посочените по-горе последици (вж. съображения 173—178 по-горе).
 (180)
 Поради това е вероятно китайският дъмпингов внос да принуди производителите на керамични плочки от Съюза да коригират цените си спрямо неговото равнище. Както е посочено в съображение 172 по-горе, китайският внос се декларира при средна цена, която е значително по-ниска от цената на пазара на Съюза.
 (181)
 На второ място, Комисията разгледа въздействието от цените. Тя направи симулация на въздействието, което би се проявило, ако навлизането на китайския внос на ниски цени на пазара на Съюза би предизвикало намаляване на цената на разглеждания продукт, продаван от промишлеността на Съюза. Въз основа на проверените данни от производителите от Съюза и китайските производители износители за РПРП едно хипотетично понижаване на цените на разглеждания продукт, извършено от производителите от Съюза, до равнището на китайските цени би довело до значителен спад в рентабилността им и до тежки загуби в размер на 47,52 %.
 (182)
 На трето място, като алтернатива Комисията предположи, че средната продажна цена на промишлеността на Съюза би могла да се понижи до равнището на средната продажна цена на китайските износители за трети пазари. И тук по същия начин въз основа на проверени данни от производителите от Съюза става ясно, че тяхната рентабилност би се влошила и би довела до значителни загуби в размер на 17,15 %.
 (183)
 СССМС заяви, че извършените от Комисията симулации са опорочени. Според нея при симулиране на въздействието от придобиването на пазарен дял от 6,5 % от страна на китайския внос Комисията е пропуснала да вземе предвид различните